25 की उम्र में डॉ. माेना की आंखों की रोशनी गई, जहां पढ़ती थीं वहीं टीचर बनीं और अब लॉ में की पीएचडी
जालंधरकी डॉ. मोना गोयल को वीरवार को गुरु नानक देव यूनिवर्सिटी में कन्वोकेशन के दौरान गवर्नर वीपी सिंह बदनौर से पीएचडी की डिग्री प्रदान की। इस दौरान बातचीत में डॉ. मोना ने बताया कि बेचलर ऑफ डेंटल सर्जरी के बाद प्रेक्टिस कर रही थी। 25 साल की उम्र में अचानक आंखों की रोशनी कम होने लगी। देश में नहीं, विदेश में भी डॉक्टर्स को दिखाया, पर कोई फायदा नहीं हुआ। रोशनी जाने का सटीक कारण पता ही नहीं चला। ऐसे में प्रेक्टिस नहीं हो सकती थी। घर बैठना भी मुश्किल था। फिर फैसला किया कि लॉ करूंगी। 44 वर्षीय डॉ. मोना गोयल ने पीएचडी में अपना सब्जेक्ट भी लॉ रिलेटेड टू राइट्स ऑफ पर्संस विद डिसेबिलिटी चुना था। मोना ने पहले ब्रेल लेंग्वेज सीखी। कारण यह कि लॉ की अधिकतर किताबें ब्रेल में नहीं थीं। वह नई दिल्ली गईं। आरके पुरम से ब्रेल लेंग्वेज का साफ्टवेयर चलाना सीखा। इस साफ्टवेयर में पेज स्कैन करना डालना होता है, कंप्यूटर साफ्टवेयर इसे सुनाता है। इसी के माध्यम से उन्होंने पंजाब यूनिवर्सिटी चंडीगढ़ से एलएलबी और जीएनडीयू रीजनल कैंपस जालंधर से एलएलएम की। रीजनल कैंपस जालंधर में ही बतौर असिस्टेंट प्रोफेसर बनकर स्टूडेंट्स को लॉ पढ़ा रही हैं।
दिव्यांग शब्द से ही समाज नहीं बदल जाएगा
मोनाने कहा कि उनकी पीएचडी का सब्जेक्ट भी दिव्यांगों के अधिकारों को लेकर है। दिव्यांग शब्द के प्रयोग से समाज नहीं बदलेगा। समाज को अपनी सोच बदलने की जरूरत है। दिव्यांग मेहनत कर कोई जॉब प्राप्त करता है। बैंकों में भी दिव्यांगों को नौकरी दी जाती है। लेकिन अंत में उन्हें एक कोने में बिठा दिया जाता है और अहसास दिलाया जाता है कि तुम दूसरों से भिन्न हो। दिव्यांग किसी से कम नहीं होते। मोना ने बताया कि अब तो एक उन्हीं की तरह के स्टूडेंट योगेश जोशी को वह एलएलएम करवा रही हैं।
hin_Deva hin_Deva hin_Deva hin_Deva